  Анжелика Тихонова корреспондент Удмуртиын 2021-тӥ ар понна сюресъёсты тупатъян ужъёсты йылпумъязы. Соосты «Кышкыттэм ӟечлыко сюресъёс» йӧскалык ӵектосъя, Гуртлэн арез улсын, «Опорный план дорожной деятельности» программая но ёросъёсын субсидиослы луыса тупатъязы. Со сярысь элькун тӧролэн но кивалтэтлэн пресс-службазы ивортӥз. Туэ оглом 370 объектъёсты тупатъям но выльдӥм, со 320 иськемлэсь трос сюресъёс. Ужъёсты быдэстыны 9,8 миллиард манет кутӥм. Нош берло вить ар ӵоже оглом 1 сюрс 500 иськемлэсь трос сюресъёсты выльдӥм Ярослав Семёнов, Удмуртиысь кивалтэтлэн тӧроез«Кышкыттэм ӟечлыко сюресъёс» йӧскалык ӵектос улсын туэ оглом 139,6 иськем мында 111 объектъёсты лэсьтӥзы. Сюресъёсты 11 ёросъёсын тупатъязы – Вавож, Вотка, Дэри, Камбарка, Можга, Пичи Пурга, Сьӧлта, Ува, Шаркан, Эгра, Якшур-Бӧдья. Муниципал кылдытэтъёсын сомында объектъёсты нырысьсэ тупатъязы.  Нимысьтыз Дэри ёросэз пусъё – отын 25 объектъёсты тупатъязы. Туннэ нуналлы со элькунысьтымы тужгес ӝог азинскись ёрос луэ. «Кышкыттэм ӟечлыко сюресъёс» улсын лэсьтэм вань сюресъёс туж кулэесь, соос школаосы, нылпи садъёсы, спортъя ужъюртъёсы, туризмъя но лулчеберетъя центръёсы, гурт возёс предприятиосы вутто. Кылсярысь, 37 иськемлэсь трос кыстӥськись 41 сюрес люкетъёс дышетон ужъюртъёс доры нуо Ярослав Семёнов, Удмуртиысь кивалтэтлэн тӧроезОзьы ик 2021-тӥ арын йӧскалык ӵектос улсын Якшур-Бӧдья – Шаркан (2,5 иськем) но Воткинск – Чёрная (6 иськем) сюресъёсты быдэсак выльдӥзы, азьвыл отын тупатъян ужъёс гинэ мынылӥзы. Со сяна, сюресчиос пыдын ветлыны чаклам 34 иськем сюресъёсты лэсьтӥзы. Ваньмыз соос тазалыксыя сюбегатэм луонлыкъёсын адямиослэн куронъёссыя тупатэмын. 2021-тӥ арын сюрес вамен потон интыос дорын 40-лэсь трос искусственной лёгъёс лэсьтӥзы, туспуктэм но видео лэсьтӥсь 31 камераос пуктӥзы, мер транспорт дугдылон интыосты кышкыттэм интые выжтӥзы, школаос котырысь сюресъёсты кенертӥзы, тыл кыскизы. ГИБДД-лэн элькунъя управлениезлэн кивалтӥсез Руслан Набиев Удмуртиысь сюресъёс вылын шукрес учыръёс 32 процентлы кулэсмизы шуыса пусйиз. Сюрес вылын быремъёслэн лыдзы 10 процентлы синӥз, вӧсь луэмъёслэн – 35 процентлэсь ятырлы. Элькунысь сюресъёсты кышкыттэмгес но ӟечлыкогес карон бордын ужамлэн емышез адӟиське. Кылем арын, тодэ вайыто, шукрес учыръёсты кулэстонъя умой лыдпусъёс басьтӥм. Туэ но, оскисько, йылпумъянъёсмы умоесь луозы Руслан Набиев, ГИБДД-лэн Удмурт Элькунъя управлениезлэн кивалтӥсезТодэ вайытом, Удмуртиын куашкан куалэ вуэм кык выжъёсты тупатъязы.  Тегъёс: Ижкар Удмуртия сюресъёс тупатъянужъёс  